Ջորջ Կատսիրդակիսը հայտարարեց, որ “Հայաստանը եւ ՆԱՏՕ-ն կարող են միասին մեծ ծավալի աշխատանք կատարել, եւ դաշինքը չափազանց հետաքրքրված է զարգացնել համագործակցությունը Հայաստանի հետ”: Ջորջ Կատսիրդակիսը տեղեկացրեց, որ հանդիպումներ է անցկացրել Հայաստանի Ազգային անվտանգության ծառայության եւ Ոստիկանության ղեկավարության հետ, այցելել է ԱԳՆ, պաշտպանության նախարարություն եւ Զինված ուժերի Գլխավոր շտաբ: Նա հայտնեց, որ քննարկել է հետախուզական տեղեկատվության փոխանակման, Հայաստանի սահմանային անվտանգության ամրապնդման հետ կապված հարցեր: Ջորջ Կատսիրդակիսն ասաց, որ քննարկման առանձին նյութ է դարձել հայկական կողմի առաջարկը` Երեւանում ահաբեկչության դեմ պայքարի հարցերին նվիրված միջազգային փորձագիտական կոնֆերանս անցկացնելու վերաբերյալ: